《表兄王俊夫客当涂以古诗见寄赋比奉谢》
清代·徐端

自叹离君淹在兹，诗来一读一相思。
人言毛遂早成事，我怪何蕃久不归。
灯火十年俱旧梦，江湖万里有新知。
秋风萧飒菽花老，目断晴云片片飞。

作者简介：徐端（约1754—1812）字肇之，浙江德清人，清朝大臣。父振甲，官江苏清河知县。端少随任，习于河事。入赀为通判。乾隆中，河决青龙冈。振甲知涉县，分挑引河，端佐役，大学士阿桂督工，见而器之，留东河任用，授兰仪通判。寻升缺为同知，调睢宁，又调开封下南河。官至江南河道总督，嘉庆十七年（1812）因积劳成疾，病卒。